

Riigimetsa Majandamise Keskus

rmk@rmk.ee

26. oktoober 2023

# TEABENÕUE NR 28

**Asjaolud.**

RMK vastuskiri 12.01.2023 nr 7-9/22/23889-2 Sütiste Metsa Seltsi selgitusnõudele nr. 4 sisaldab kommentaari praeguse Nõmme-Mustamäe maastikukaitseala koosseisu jääva Natura 2000 ala seisukorra koha. Vastuses öeldakse:

*“Selgitame, et maastikukaitsealal paikneb Rahumäe loodusala (EE0010143), kus on kaitse-eesmärgiks oleva II kaitsekategooria kaitsealuse nõmmnelgi (Dianthus arenarius) seiret läbi viidud aastatel 2005, 2012 ja 2017. Seiret viiakse läbi iga kuue aasta järel ja* ***järgmine seire on kavandatud aastasse 2023****. Kõige värskemad kehtivad seireandmed on aastast 2017. Seireaastate võrdluses on nõmmnelgi arvukus järjepidevalt suurenenud; 2012. aastaga võrreldes kasvas 2017. aastaks isendite arvukus 70-lt 450-le ning antud populatsiooni seisundit hinnati heaks ja stabiilseks. Rahumäe loodusala ja kaitsealuse nõmmnelgi soodsa seisundi säilitamisele on kaasa aidanud järjepidev elupaiga hooldustöö, näiteks puistu- ja põõsarinde harvendamine valgustingimuste parandamiseks ja mõõduka tallamiskoormuse säilitamine. Lähtudes eeltoodust saab öelda, et Rahumäe loodusala nõmmnelgi populatsioon on uuenev ja elujõuline.”*

Kuna käes on juba oktoobri lõpp ja maapind on külmunud, peab nõmmnelgi seire olema praeguseks tehtud.

**Teabenõue.**

Palun edastada 2023. aasta Natura 2000 ala seisukorra seire tulemused (dokumendid).

Vastus palun saata:

Kaire Jakobson

MTÜ Sütiste Metsa Selts

Juhatuse liige

sytistemetsaselts@gmail.com